Title: Príloha č
Author: .
Last saved by: spano
Company: MP SR

Príloha č. 3
k nariadeniu vlády č. .../2003 Z. z.

Systém monitoringu

Časť  A

I. Monitoring hovädzieho dobytka

1.  Monitoring hovädzieho dobytka sa musí vykonávať podľa laboratórnych metód stanovených v prílohe č. 10 , časť C, bod 3.1 písm. b).

2.	Monitoring zvierat zabitých na ľudskú spotrebu
2.1.	Všetok  hovädzí dobytok starší ako 24 mesiacov
a)	núdzovo zabitý v súlade s osobitným predpisom^11) alebo

^11) Príloha F nariadenia vlády Slovenskej republiky č .../2003 Z. z. o požiadavkách v záujme ochrany zdravia ľudí pri produkcii a uvádzaní čerstvého mäsa na trh.
	Príloha E nariadenia vlády Slovenskej republiky č. .../2003 Z. z. o požiadavkách na zdravie zvierat pri premiestňovaní oviec a kôz a ich výmenách s členskými štátmi.

b)	zabitý podľa prílohy č. 1  časť VI bod 28 písm. c) osobitného predpisu^11), 
sa musí vyšetriť na bovinnu spongiformnú encefalopátiu okrem zvierat bez klinických príznakov choroby zabitých v rámci kampane zameranej na eradikáciu choroby.
2.2.	Všetok  hovädzí dobytok starší ako 30 mesiacov
a)	zabitý na ľudskú spotrebu, alebo
b)	zabitý v rámci kampane zameranej na eradikáciu choroby podľa osobitného predpisu^10), ktorý ale nevykazuje žiadne klinické príznaky choroby, 
sa musí vyšetriť na bovinnu spongiformnúencefalopátiu.

3.	Monitoring zvierat, ktoré neboli zabité na ľudskú spotrebu
3.1 Hovädzí dobytok starší ako 24 mesiacov, ktorý uhynul alebo bol usmrtený, ale ktorý nebol
a)	usmrtený na zničenie podľa osobitného predpisu^11), 
b)	usmrtený v rámci nákazy, akou je slintačka a krívačka,
c)	zabitý na ľudskú spotrebu,
sa musí vyšetriť na bovinnu spongiformnú encefalopátiu . 
3.2  Orgán veterinárnej správy môže rozhodnúť o výnimke z ustanovenia odseku 3.1 vo vzdialených oblastiach s nízkou hustotou zvierat, v ktorých sa neuskutočňuje žiaden zber uhynutých zvierat. O využití výnimky orgán veterinárnej správy informuje Komisiu a predloží zoznam oblastí, v ktorých sa výnimka uplatňuje. Výnimka nesmie byť použitá u viac ako 10% zvierat v krajine.
4.	Monitoring zvierat nakúpených na zničenie podľa osobitného predpisu. 
4.1.	Všetky zvieratá nutne zabité alebo zistené ako choré pri prehliadke ante mortem sa musia vyšetriť na bovinnu spongiformnú encefalopátiu.
4.2.	Všetky zvieratá nad 42 mesiacov veku narodené po  1. auguste  1996    sa musia vyšetriť na bovinnu spongiformnú encefalopátiu.
4.3.	 Náhodná vzorka predstavujúca najmenej 10 000  zvierat ročne, ktoré nepatria do bodov 4.1 alebo 4.2, sa musia vyšetriť na bovinnu spongiformnú encefalopátiu.
5.	Monitoring iných zvierat
Okrem vyšetrovania uvedeného v bodoch 2 až 4 sa môže na základe dobrovoľnosti nariadiť vyšetrovanie iného hovädzieho dobytka, a najmä zvierat pochádzajúcich z krajín s domácim výskytom bovinnej spongiformnej encefalopátie, alebo ak zvieratám bolo skrmované potenciálne kontaminované krmivo alebo boli narodené alebo pochádzajú  od matiek infikovaných bovinnou spongiformnou encefalopátiou.

6.	Opatrenia po vyšetrovaní
6.1.	Zviera zabité na ľudskú spotrebu, vyšetrované na bovinnú spongiformnú encefalopátiu, sa nesmie označiť podľa osobitného predpisu^12) do obdržania negatívneho výsledku rýchleho testu.

^12) Nariadenia vlády Slovenskej republiky č. .../2002 Z. z. o požiadavkách v záujme ochrany zdravia ľudí pri produkcii a uvádzaní čerstvého mäsa na trh.

6.2.	 Orgán veterinárnej správy môže rozhodnúť o výnimke, ak je na bitúnku zavedený úradný systém, ktorý zaručuje, že žiadna časť vyšetrovaných zvierat označených zdravotnou pečiatkou neopustí bitúnok, pokiaľ nebude známy negatívny výsledok rýchleho testu.
6.3.	Všetky časti tela zvieraťa vyšetreného na bovinnu spongiformnú encefalopátiu vrátane kože sa musia pozastaviť pod úradnou kontrolou až do doby obdržania negatívneho výsledku rýchleho testu, ak nie sú zničené podľa prílohy č. 5 bod 3 alebo 4.
6.4.	Všetky časti tela zvieraťa vyšetreného na bovinnu spongiformnú encefalopátiu s pozitívnym výsledkom rýchleho testu, vrátane kože, sa musia zničiť podľa prílohy č. 5 bod 3 alebo 4, okrem materiálu, ktorý sa musí ponechať v súvislosti so záznamami uvedenými v časti B, bod II .
6.5 Po pozitívnom výsledku rýchleho testu zvieraťa zabitého na ľudskú spotrebu, najmenej telo zvieraťa bezprostredne predchádzajúceho pozitívnemu testovanému telu a dve telá bezprostredne nasledujúce po pozitívnom tele na rovnakej linke sa musia zničiť podľa bodu 6.4. Orgán veterinárnej správy môže udeliť výnimku z uplatnenia tohto bodu, len ak je na bitúnku zavedený systém, ktorý zabraňuje kontaminácii medzi telami zabitých zvierat.

II. Monitoring oviec a kôz
1.	Monitoring oviec a kôz sa musí vykonávať podľa laboratórnych metód stanovených v prílohe č. 10 časť C, bod 3.2 , písm. b).

2.	Monitoring zvierat zabitých na ľudskú  spotrebu
Zvieratá staršie ako 18 mesiacov alebo s viac ako 2 prerezanými trvalými rezákmi, zabité na ľudskú  spotrebu sa musia vyšetriť v súlade s vypočítaným počtom vzoriek. Počet vzoriek musí byť reprezentatívny pre každý región a ročné obdobie. Výber vzorky musí byť určený tak, aby sa predišlo nadmernému zastúpeniu nejakej skupiny vo vzťahu k pôvodu, druhu, veku, plemenu, produkčnému typu alebo k nejakým iným vlastnostiam. Vek zvierat sa musí určiť na základe chrupu, zrejmých známok dospelosti alebo iných spoľahlivých informácií. Je treba sa vyhnúť opakovanému odberu vzoriek v rovnakom stáde. 
Veľkosť  vzorky sa určí tak, aby bola zistená prevalencia 0,005 % s 95% spoľahlivosťou u zabitých zvierat alebo ako 25 % z odhadnutého počtu zabitých brakovaných bahníc v predchádzajúcom roku pri malom počte zabitých dospelých oviec.
Minimálny počet zabitých zvierat v Slovenskej republike je 13 400.
3.	Monitoring zvierat, ktoré neboli zabité na ľudskú spotrebu
Zvieratá staršie ako 18 mesiacov alebo s viac ako 2 prerezanými trvalými rezákmi, ktoré uhynuli alebo boli usmrtené, ale ktoré neboli:
a)	usmrtené v rámci nákazy, akou je slintačka a krívačka,
b)	zabité na ľudskú spotrebu,
sa musia vyšetriť v súlade s vypočítanou veľkosťou vzorky. Odber vzoriek musí byť reprezentatívny pre každý región a ročné obdobie. Výber vzorky musí byť určený tak, aby sa predišlo nadmernému zastúpeniu akejkoľvek skupiny vo vzťahu k pôvodu, druhu, veku, plemenu, produkčnému typu alebo nejakým iným vlastnostiam. Vek zvieraťa sa musí určiť na základe chrupu, zrejmých známok dospelosti alebo iných spoľahlivých informácií. Je treba sa vyhnúť opakovanému odberu vzoriek v rovnakom stáde. Orgán veterinárnej správy môže rozhodnúť o vylúčení povinnosti z odberu vzoriek vo vzdialených  oblastiach s nízkou hustotou zvierat , v ktorých sa neuskutočňuje žiaden zber uhynutých zvierat. O využití výnimky orgán veterinárnej správy informuje komisiu a predloží zoznam oblastí, v ktorých sa výnimka uplatňuje. Výnimka nesmie byť použitá u viac ako 10% populácie oviec a kôz v krajine.

Veľkosť  vzorky sa určí tak, aby bola zistená prevalencia 0,05 % s 95% spoľahlivosťou u uhynutých zvierat alebo ako 50 % z odhadnutého počtu uhynutých zvierat v predchádzajúcom roku (odhadovaná mortalita 1 %) pri malom počte zvierat.
Minimálny počet uhynutých zvierat v Slovenskej republike je 1 800.

4.	Monitoring iných zvierat
Okrem vyšetrovania uvedeného v bodoch 2 a 3 sa môže nariadiť vyšetrovanie iných zvierat, a najmä 
a)	zvierat na produkciu mlieka,
b)	zvierat pochádzajúcich z krajín s domácim výskytom prenosnej spongiformnej encefalopátie,
c)	zvierat, ktorým sa skŕmili potenciálne kontaminované krmivá,
d)	zvierat, narodených alebo pochádzajúcich od matiek infikovaných prenosnou spongiformnou encefalopátiou,
e)   zvierat zo stád infikovaných prenosnou spongiformnou encefalopátiou.

   5.	Opatrenia po vyšetrovaní oviec a kôz
   5.1 Zviera zabité na ľudskú spotrebu, vyšetrované na bovinnú spongiformnú encefalopátiu, sa nesmie označiť podľa osobitného predpisu^12) do obdržania negatívneho výsledku rýchleho testu.
5.2 Orgán veterinárnej správy môže rozhodnúť o výnimke z ustanovenia bodu 5.1, ak je na bitúnku zavedený úradný systém, ktorý zaručuje, že žiadna časť vyšetrovaných zvierat označených zdravotnou pečiatkou neopustí bitúnok, pokiaľ nebude známy negatívny výsledok rýchleho testu.
5.3 Všetky časti tela akéhokoľvek vyšetrovaného zvieraťa, vrátane kože, sa musia pozastaviť pod úradnou kontrolou až do obdržania negatívneho výsledku rýchleho testu, ak nie sú zničené podľa prílohy č. 5 bod 3 alebo 4.
5.4 Všetky  časti tela akéhokoľvek zvieraťa vyšetreného s pozitívnym výsledkom rýchleho testu, vrátane kože, sa musia zničiť podľa prílohy č. 5 bod 3 alebo 4, okrem materiálu, ktorý sa musí ponechať v súvislosti so záznamami uvedenými v časti B, bod III.

6.	Genotypizácia

6.1.	 Genotyp prionového proteínu sa musí stanoviť pre každý pozitívny prípad prenosnej spongiformnej encefalopátie u oviec. Prípady prenosnej spongiformnej encefalopátie zistené u rezistentných genotypov (oviec genotypov, ktoré kódujú alanín na oboch alelách kodónu 136, arginín na oboch alelách kodónu 154 a arginín na oboch alelách kodónu 171), sa hlásia bezodkladne komisii. Tieto prípady sa musia dodať na typizáciu kmeňa. Ak typizácia kmeňa takýchto prípadov nie je možná, stádo pôvodu a všetky ďalšie stáda, kde bolo zviera chované, musia byť predmetom intenzívneho monitoringu na zistenie ďalších prípadov prenosnej spongiformnej encefalopátie pre typizáciu kmeňa.
6.2.	 Okrem genotypizácie podľa bodu 6.1. sa musí vykonávať genotypizácia náhodných vzoriek oviec vyšetrovaných podľa časti A bodu II. Počet náhodných vzoriek musí reprezentovať 1 % z celkového počtu vzoriek a nesmie byť menší ako 100 zvierat . Orgán veterinárnej správy môže nariadiť vykonávať genotypizáciu u živých zvierat rovnakého veku, a môže sa odchýliť od vyššie uvedeného ustanovenia.
III. Monitoring iných druhov zvierat
Orgán veterinárnej správy môže na dobrovoľnom základe rozhodnúť o vykonávaní monitoringu transmisívnych encefalopátií iných druhov zvierat ako hovädzieho dobytka, oviec a kôz.
Časť  B

I. Údaje,  ktoré musia byť uvedené v správe

1. V správe musia byť uvedené nasledovné údaje :
a)	počet podozrivých prípadov podľa druhov zvierat, podliehajúcich obmedzeniam premiestňovania v súlade s § 13 ods. 1,
b)	počet podozrivých prípadov podľa druhov zvierat laboratórne vyšetrených v súlade s § 13 ods. 2 a výsledok tohto vyšetrenia ,
c)	počet stád, v ktorých boli ohlásené podozrivé prípady oviec a  kôz a vyšetrené podľa § 13 ods. 1 a 2 ,
d)	odhadnutá veľkosť každej subpopulácie uvedenej v časti A I body 3 a 4,
e)	počet zvierat  hovädzieho dobytka testovaných  v rámci každej  subpopulácie vzťahujúcej sa na časť A I, body 2 až 5, metóda pre výber vzorky a výsledok testovania ,
f)	odhad veľkosti tých subpopulácií uvedených v časti A II, body 2 až 3 , ktoré boli vybrané pre odber vzoriek ,
g)	počet oviec a kôz a stád vyšetrených v rámci každej subpopulácie uvedenej v časti A II, body 2 až 4 , metóda pre výber vzorky a výsledok testovania ,
h)	počet, vekové a geografické rozdelenie pozitívnych prípadov BSE a scrapie, krajina pôvodu pozitívnych prípadov bovinnej spongiformnej encefalopátie a scrapie, ak nie je rovnakou ako ohlasujúca krajina, počet a geografické rozdelenie scrapie pozitívnych stád a rok a ak je to možné, mesiac narodenia uvedený pre každý prípad BSE ,
i)	potvrdené pozitívne prípady prenosnej spongiformnej encefalopátie u iných zvierat ako je hovädzí dobytok, ovce a kozy,
j)	genotyp a ak je to možné, plemeno každého zvieraťa vyšetreného v rámci subpopulácie vzťahujúcej sa na časť A II, body 6.1 a 6.2 .
II. Záznamy

1.	Orgán veterinárnej správy uchováva po dobu siedmich rokov záznamy o
a)	počte a typoch zvierat, podliehajúcich obmedzeniam premiestňovania, ako je uvedené v § 13  ods. 1,
b)	počte a výsledkoch klinických a  epizootologických šetrení uvedených v § 13 ods. 1,
c)	počte a výsledkoch laboratórnych vyšetrení uvedených v § 13 ods. 2,
d)	počte, identite a pôvode zvierat, od ktorých boli odobraté vzorky v rámci programov monitoringu uvedených v časti A a prípadne aj údaje o veku, plemene a anamnéze,
e)	genotype prionového proteínu pozitívnych prípadov prenosnej spongiformnej encefalopátie u oviec.
2.	Laboratórium vykonávajúce vyšetrenie uchováva po dobu siedmich rokov všetky záznamy o vyšetreniach, predovšetkým laboratórne pracovné knihy a prípadne parafinové bločky a fotografie testov western blot.